Narodna skupština
20071105

Molim da Narodna skupština odluči da li je povređen navedeni član Poslovnika. Za 72, protiv 122, nije glasalo 19, od 213 narodnih poslanika. Narodna skupština je odlučila da nije povređen navedeni član Poslovnika. Narodni poslanik Vjerica Radeta, na sednici 29. oktobra 2007. godine u 10,10 časova, ukazala je da je dr Oliver Dulić, predsednik Narodne skupštine, povredio član 84. Poslovnika. Molim da Narodna skupština odluči da li je povređen navedeni član Poslovnika. Za 73, protiv 119, uzdržana dva, nije glasalo 17, od 211 narodnih poslanika. Narodna skupština je odlučila da nije povređen navedeni član Poslovnika. Pošto je Narodna skupština obavila razmatranje svih tačaka dnevnog reda ove sednice i odlučivanje o njima, saglasno članu 99. Poslovnika, zaključujem Prvu sednicu Drugog redovnog zasedanja Narodne skupštine Republike Srbije u 2007. godini. Molim šefove poslaničkih grupa da dođu na sastanak nakon završetka ove sednice, u salu jedan. Početak Druge sednice je danas u 15,00 časova. (Sednica je završena u 12,50 časova.)